Hammaslahden sote-palvelujen palvelupisteen jäätynyt vesiputki korjattu

Hammaslahden sosiaali- ja terveyspalvelujen palvelupisteen jäätynyt vesiputki on sulatettu. Vettä tulee hanoista normaalisti eikä vesikatkoja ole enää odotettavissa. Palvelupiste on avoinna hiihtolomaviikon jälkeen normaalien aukioloaikojen mukaisesti maanantaista 9. maaliskuuta 2026 alkaen.

Pohjois-Karjalan hyvinvointialue – Siun sote toimii vuokralla Hammaslahdessa, ja vuokranantaja on huolehtinut tarvittavista korjaustöistä.