Osallistu kyselyyn ikääntyneiden hyvinvoinnista ja terveydestä

Pohjois-Karjalan hyvinvointialue – Siun sote kerää ikääntyneiden kokemuksista hyvinvoinnista ja terveydestä. Kyselyllä selvitetään mm. ikääntyneiden keinoja ja tuen tarvetta oman hyvinvoinnin ja terveyden edistämiseen.

Kerättyä tietoa käytetään hyvinvointialueen ikääntyneiden hyvinvoinnin ja terveyden edistämisen suunnitteluun, toteutukseen ja arviointiin. Tuloksia hyödynnetään myös hyvinvointialueen Ikääntyneiden hyvinvointisuunnitelman laatimisessa.

Vastaukset käsitellään luottamuksellisesti eikä yksittäistä vastaajaa voi tunnistaa. Kyselyssä on sekä monivalintakysymyksiä että avoimia kysymyksiä. Kyselyn täyttäminen kestää noin 10–15 minuuttia.

Huomioithan, että vastauksiin ei saa sisällyttää henkilötietoja tai muita tietoja, joista yksittäinen henkilö voidaan tunnistaa.

Sähköinen kysely on avoinna 25.5.2026 asti. Sähköiseen kyselyyn voi osallistua Siun soten verkkosivuilla: Kerro mielipiteesi - Siun sote

Paperiseen kyselylomakkeeseen voit vastata Siun soten sosiaali- ja terveyskeskuksissa, -asemilla ja palvelupisteissä sekä Seniorineuvonta Ankkurissa 27.4.-8.5.2026.

Lisäksi kyselyyn voi vastata Hei ikäihminen, mitä siulle kuuluu –tapahtumissa Kesälahdella 12.5.2026 ja Kontiolahdella 25.5.2026. Lisätietoa tapahtumista saat tapahtumakalenteristamme: Pohjois-Karjalan hyvinvointialue – Siun sote.

Kyselyn tietosuojaseloste:
Tietosuojaseloste: Ikääntyneiden hyvinvointi ja terveys -kysely