Ensimmäinen lintuinfluenssatapaus todettu Joensuussa

Joensuusta on 29. toukokuuta 2026 löytynyt kuollut valkoposkihanhi, jolla on todettu lintuinfluenssa. Kyseessä on ensimmäinen varmistettu lintuinfluenssatapaus Pohjois-Karjalassa tänä vuonna. Viranomaiset seuraavat tilannetta tiiviisti yhteistyössä Ruokaviraston kanssa. Aiemmin Pohjois-Karjalassa on todettu lintuinfluenssaa vuonna 2021.

Lintuinfluenssa ei tartu helposti ihmisiin, joten riski ihmisille on erittäin pieni. Myös siipikarjanliha ja kananmunat ovat turvallisia.

Jos havaitset kuolleita tai sairaita lintuja, toimi näin

Älä koske kuolleisiin tai sairaisiin lintuihin. Pidä lemmikit poissa kuolleiden lintujen läheisyydestä.

Ilmoita lintujen joukkokuolemista tai -sairastumisesta viranomaisille Ruokaviraston ohjeen mukaan:

Virka-aikana ota yhteyttä Pohjois-Karjalan hyvinvointialueen ympäristöterveydenhuoltoon, p. 013 3308 201 tai ymparistoterveys@siunsote.fi.

Virka-ajan ulkopuolella soita päivystävälle eläinlääkärille. Alueen päivystävien eläinlääkärien tiedot löydät Pohjois-Karjalan hyvinvointialueen verkkosivuilta osoitteesta www.siunsote.fi/palvelu/elainlaakaripaivystys/.

Itäinen alue (Joensuu, Kontiolahti, Ilomantsi) p. 0100 84500

Läntinen alue (Heinävesi, Liperi, Outokumpu, Polvijärvi) p. 0100 84501

Eteläinen alue (Kitee, Rääkkylä, Tohmajärvi) p. 0100 84502

Pohjoinen alue (Juuka, Lieksa, Nurmes) p. 0100 84503

Suojaa siipikarja ja seuraa tilannetta aktiivisesti

Suojaa siipikarja villilintujen kontakteilta. Huolehdi hyvästä hygieniasta ja tautisuojauksesta. Seuraa aktiivisesti lintujen terveydentilaa ja ota tarvittaessa yhteys kunnaneläinlääkäriin.

Lisätietoa lintuinfluenssasta

Ruokavirasto: Lintuinfluenssa - Ruokavirasto

Työterveyslaitos: Lintuinfluenssalta suojautuminen | Työterveyslaitos

Terveyden ja hyvinvoinnin laitos (THL): Toimenpideohje ihmisen lintuinfluenssatartuntojen torjumiseksi - THL

Tiedotetta päivitetty 15.6.2026 klo 9.33: Tiedotteeseen lisätty, että kyseessä on ensimmäinen Pohjois-Karjalassa varmistettu lintuinfluenssatapaus tänä vuonna, ja että aiemmin Pohjois-Karjalassa on todettu lintuinfluenssaa vuonna 2021.